Brudet eo Mary Wollstonecraft gant he buhez diroll a-walc'h, muioc'hik eget gant he skridoù. Bevañ a reas gant Henry Fuseli ha gant Gilbert Imlay, a-raok dimeziñ d’ar prederour William Godwin, un den dizoue hag un anarkour anezhañ. Ur verc'h o devoe, Mary Shelley, hag a voe anavezet diwezhatoc'h evel skrivagnerez. Mervel a reas Mary Wollstonecraft da 38 vloaz, diwar wilioud, ha lezel a reas meur a zornskrid diembann war he lerc'h.